CELEX: 32015D0156
Language: et
Date: 2015-01-27 00:00:00
Title: Nõukogu rakendusotsus (EL) 2015/156, 27. jaanuar 2015 , millega pikendatakse rakendusotsuse 2012/232/EL (millega lubatakse Rumeenial kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168) kehtivusaega

31.1.2015   
            
            
               ET
            
            
               Euroopa Liidu Teataja
            
            
               L 26/27
            
         NÕUKOGU RAKENDUSOTSUS (EL) 2015/156,
   27. jaanuar 2015,
   millega pikendatakse rakendusotsuse 2012/232/EL (millega lubatakse Rumeenial kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168) kehtivusaega
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Komisjoni peasekretariaadis 13. veebruaril 2014 registreeritud kirjas taotles Rumeenia luba jätkata sellise meetme kohaldamist, millega tehakse erand direktiivi 2006/112/EÜ artikli 26 lõike 1 punktist a ja artiklist 168, et piirata mahaarvamise õigust selliste maantee-mootorsõidukitega seotud kulude suhtes, mida ei kasutata ainult ettevõtluse eesmärgil. Komisjonis 15. septembril 2014 registreeritud kirjas lisas Rumeenia taotlusele aruande nõukogu rakendusotsuse 2012/232/EL (2) kohaldamise kohta.
            
         
               (2)
            
            
               Kooskõlas direktiivi 2006/112/EÜ artikli 395 lõike 2 teise lõiguga teavitas komisjon 12. novembri 2014. aasta kirjaga teisi liikmesriike Rumeenia taotlusest. Komisjon teatas 13. novembri 2014. aasta kirjas Rumeeniale, et tal on taotluse hindamiseks kogu vajalik teave.
            
         
               (3)
            
            
               Direktiivi 2006/112/EÜ artikliga 168 on maksukohustuslasel lubatud arvata maha tema poolt selliste kaupade ja teenuste eest tasutud käibemaks, mida ta kasutab maksustatavate tehingute tarbeks. Kõnealuse direktiivi artikli 26 lõike 1 punktis a nõutakse käibemaksu arvestamist, kui ettevõtte vara kasutatakse maksukohustuslase või tema töötajate isiklikuks tarbeks või üldiselt muul kui ettevõtluse eesmärgil.
            
         
               (4)
            
            
               Rakendusotsusega 2012/232/EL anti Rumeeniale luba kohaldada meedet, millega tehakse vastavalt direktiivi 2006/112/EÜ artikli 395 lõikele 1 erand, et piirata sisendkäibemaksu mahaarvamise õigus 50 %-le, kui tegemist on selliste ostetud, liidusiseselt soetatud, imporditud, renditud või liisitud maantee-mootorsõidukitega ning nendega seotud kuludega, sealhulgas kütusekuludega, mida ei kasutata ainult ettevõtluse eesmärgil.
            
         
               (5)
            
            
               Rakendusotsus 2012/232/EL kaotas kehtivuse 31. detsembril 2014.
            
         
               (6)
            
            
               Et tagada erandit tegeva meetme katkematu kohaldamine, on asjakohane käesolevat otsust kohaldada alates 1. jaanuarist 2015.
            
         
               (7)
            
            
               Kooskõlas rakendusotsuse 2012/232/EL artikli 4 lõike 2 teise lõiguga esitas Rumeenia komisjonile kõnealuse otsuse kohaldamise aruande koos kohaldatava käibemaksu mahaarvamise õiguse piirangu protsendimäära läbivaatamisega. Rumeenia oli seni kehtinud erandi kehtestamise ajal ning on ka praegu arvamusel, et 50 % määr on põhjendatud.
            
         
               (8)
            
            
               Leitakse, et erandi kohaldamine ei mõjuta oluliselt lõpptarbimise etapis kogutava maksutulu summat ning see ei mõjuta ebasoodsalt käibemaksust tulenevaid liidu omavahendeid. Seepärast tuleks Rumeeniale anda luba jätkata kõnealuse meetme kohaldamist piiratud ajavahemiku jooksul kuni 31. detsembrini 2017.
            
         
               (9)
            
            
               Kui Rumeenia taotleb erandit tegeva meetme tähtaja täiendavat pikendamist ka pärast 2017. aastat, tuleks komisjonile hiljemalt 31. märtsiks 2017 esitada uus aruanne koos tähtaja pikendamise taotlusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2012/232/EL artikkel 4 asendatakse järgmisega:
   
      „Artikkel 4
      1.   Käesolev otsus kaotab kehtivuse 31. detsembril 2017.
      2.   Käesolevas otsuses sätestatud meetmete pikendamise taotlus tuleb komisjonile esitada 31. märtsiks 2017.
      Taotlusele tuleb lisada aruanne, mis sisaldab käesoleva otsuse alusel kohaldatava käibemaksu mahaarvamise õiguse piirangu protsendimäära läbivaatamist.”
   
   Artikkel 2
   Käesolevat otsust kohaldatakse alates 1. jaanuarist 2015.
   Artikkel 3
   Käesolev otsus on adresseeritud Rumeeniale.
   
      Brüssel, 27. jaanuar 2015
      
         
            Nõukogu nimel
         
         
            eesistuja
         
         J. REIRS
      
   
   
      (1)  ELT L 347, 11.12.2006, lk 1.
   
      (2)  Nõukogu 26. aprilli 2012. aasta rakendusotsus 2012/232/EL, millega lubatakse Rumeenial kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168 (ELT L 117, 1.5.2012, lk 7).